**Bruksanvisning for prøvetaking til parasittundersøkelse med**

**Para-Pak Ecofix®**

Hver beholder inneholder 15 ml Ecofix med en innebygget spade. Den skal oppbevares i romtemperatur.

**Forholdsregler for bruk**

Ecofix løsningen er giftig og antennelig. Ikke pust inn sprut eller damp, unngå kontakt med hud og øyne. Holdes unna varme og flammer. Kastes ikke direkte i miljøet (avløp).

**Fremgangsmåte**

1. Unngå bruk av antidiarè medisin eller lakserende midler før prøvetaking
2. Det anbefales å undersøke tre prøver med noen dagers mellomrom for å sikre funn av parasitter, som kan opptre tilfeldig og vekslende i avføring.
3. Samle avføring i et bekken eller plastpose som plasseres under toalettsetet.
4. Urin må ikke blandes med avføringen.
5. En passelig del av avføring benyttes (f.eks. blodig, slimete eller flytende )
6. Benytt spaden i beholderen og *overfør 2 fulle spader avføring* eller 5 ml flytende avføring til beholderen.
7. Innholdet i beholderen skal nå være opp til den røde streken.
8. Bland og rist avføringen godt med Ecofix-reagenset.
9. Skriv navn, dato og kryss av for prøvekonsistens på beholderen.
10. Etter 30 min. er prøven ferdig preservert og klar for videre undersøkelser.
11. Prøven plasseres i ytterbeholder og legges i ferdig merket konvolutt for forsendelse til oss.

Unilabs Laboratoriemedisin

Avdeling for medisinsk mikrobiologi